CELEX: 32014R0852
Language: fi
Date: 2014-08-05 00:00:00
Title: Komission täytäntöönpanoasetus (EU) N:o 852/2014, annettu 5 päivänä elokuuta 2014 , L-metioniinin hyväksymisestä kaikkien eläinlajien rehun lisäaineena  ETA:n kannalta merkityksellinen teksti

6.8.2014   
            
            
               FI
            
            
               Euroopan unionin virallinen lehti
            
            
               L 233/22
            
         KOMISSION TÄYTÄNTÖÖNPANOASETUS (EU) N:o 852/2014,
   annettu 5 päivänä elokuuta 2014,
   L-metioniinin hyväksymisestä kaikkien eläinlajien rehun lisäaineena
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.
            
         
               (2)
            
            
               Asetuksen (EY) N:o 1831/2003 7 artiklan mukaisesti on jätetty L-metioniinin hyväksymistä koskeva hakemus. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee Escherichia colin (KCCM 11252P ja KCCM 11340P) tuottaman L-metioniinin hyväksymistä kaikille eläinlajeille tarkoitetun rehun lisäaineena, joka luokitellaan lisäaineluokkaan ”ravitsemukselliset lisäaineet”.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 8 päivänä lokakuuta 2013 antamassaan lausunnossa (2), että Escherichia colin (KCCM 11252P ja KCCM 11340P) tuottama L-metioniini ei ehdotetuissa käyttöolosuhteissa vaikuta haitallisesti eläinten tai ihmisten terveyteen eikä ympäristöön ja että sen käyttöä voidaan pitää tehokkaana aminohappo-L-metioniinin lähteenä kaikille eläinlajeille. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.
            
         
               (5)
            
            
               Kyseisen aineen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen aineen käyttö tämän asetuksen liitteessä esitetyllä tavalla olisi hyväksyttävä.
            
         
               (6)
            
            
               Elintarviketurvallisuusviranomainen ilmaisi lausunnossaan huolensa L-metioniinin turvallisuudesta kohde-eläinlajeille, kun se annetaan juomaveteen lisättynä. Elintarviketurvallisuusviranomainen ei kuitenkaan esitä enimmäismäärää L-metioniinille. Näin ollen juomaveden välityksellä annettavan L-metioniinin osalta on aiheellista neuvoa käyttäjiä ottamaan kaikki eri metioniinilähteet huomioon, jotta olennaisten aminohappojen saanti olisi optimaalista ilman, että eläinten tuotantokykyyn vaikutetaan.
            
         
               (7)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”aminohapot, niiden suolat ja analogit” kuuluva liitteessä tarkoitettu aine eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä elokuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 268, 18.10.2003, s. 29.
   
      (2)  EFSA Journal (2013); 11(10):3428.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  mg/kg täysrehua, jonka kosteuspitoisuus on 12 %
               
            
                  
                     Luokka: ravitsemukselliset lisäaineet. Funktionaalinen ryhmä: aminohapot, niiden suolat ja analogit.
                  
               
            
                  3c305
               
               
                  —
               
               
                  L-metioniini
               
               
                  
                     Lisäaineen koostumus
                  
                  L-metioniini, jonka puhtaus on vähintään 98,5 %
                  
                     Tehoaineen kuvaus
                  
                  L-metioniini ((2S)-2-amino-4-(metyylitio) butaanihappo), joka on Escherichia colin (KCCM 11252P ja KCCM 11340P) käymistuote
                  Kemiallinen kaava: C5H11NO2S
                  CAS-numero: 63-68-3
                  
                     Analyysimenetelmä
                      (1)
                  
                  L-metioniinin tunnistaminen rehun lisäaineesta: infrapuna-absorptio ja optinen kierto — FCC-monografiamenetelmät
                  Metioniinin määrittämiseksi enemmän kuin 10 % metioniinia sisältävissä rehun lisäaineesta ja esiseoksista: ionivaihtokromatografia, kolonnin jälkeinen johdannaisten muodostaminen ja fotometrinen tai fluoresenssi havaitseminen (HPLC-VIS/FD) — ISO/DIS 17180.
                  Metioniinin määrittämiseksi vähemmän kuin 10 % metioniinia sisältävistä esiseoksista: ionivaihtokromatografia, kolonnin jälkeinen johdannaisten muodostaminen ja fotometrinen havaitseminen (HPLC/VIS) — komission asetus (EY) N:o 152/2009 (2) (Liite III, F).
               
               
                  Kaikki lajit
               
               
                  —
               
               
                   
               
               
                   
               
               
                  
                              1.
                           
                           
                              L-metioniinia voidaan käyttää myös juomaveteen lisättynä.
                           
                        
                              2.
                           
                           
                              Lisäaineen ja esiseosten pakkausmerkinnöissä on ilmoitettava seuraavaa:
                              ”Jos lisäaine annetaan juomaveteen lisättynä, proteiinin liikasaantia olisi vältettävä.”
                           
                        
                              3.
                           
                           
                              Jos rehuaineiden ja rehuseosten merkinnöissä annetaan lisäainetta koskeva vapaaehtoinen ilmoitus, on lisättävä seuraavat tiedot:
                              
                                          —
                                       
                                       
                                          lisäaineen nimi ja tunnistenumero,
                                       
                                    
                                          —
                                       
                                       
                                          lisäaineen lisätty määrä.
                                       
                                    
                        
               
                  26. elokuuta 2024
               
            
         (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports
      
         (2)  EUVL L 54, 26.2.2009, s. 1.